ועדת העבודה, הרווחה והבריאות, כנסת 16, פרוטוקול מספר 550, 2006-02-20 09:15

חיים כץ: שלום, אני פותח את ישיבת הוועדה.

חיים כץ: אנחנו מקיימים את הישיבה בהתאם לפנייה של משרד הבריאות.

חיים כץ: מדובר בחומר הכימי דימתילקאתינון, בהמשך לחגיגת החגיגת שהיתה בעבר.

יואל ליפשיץ: החומר הזה הוא נגזרת כימית של הקאתינון והמתקאתינון, שהוכנס כבר בדצמבר 2004 לפקודת הסמים.

יואל ליפשיץ: לאחרונה אנחנו מזהים עלייה בשימוש בחומר הזה.

יואל ליפשיץ: עכשיו יש לנו תיק שמתנהל ברחובות ובמרכזו 18,000 בקבוקים של חומר "רקפת" שמכיל את החומר הזה, שהוחרמו.

חיים כץ: מה הם תופעות לוואי לחומר הזה?

יואל ליפשיץ: זה כמו סם מסוכן לכל דבר.

יואל ליפשיץ: זה נבדק במעבדה.

יואל ליפשיץ: אם אתם רוצים לדעת מה זה בדיוק עושה, נבקש מהרוקח לספר זאת.

ישראל פיטוסי: החומר הזה זה נגזרת של חומר שאנחנו כבר מכירים, והוא גורם להגברת לחץ הדם, אופוריה והרחבת האישון.

ישראל פיטוסי: החומר הוא בעל תופעות לוואי זהות לאלה שיש למתקאתינון, שכבר הכנסנו לפקודה.